section_heading: Biografija
paragraph_text: Kao Magister Blasius pictor prvi put se spominje u jednom dokumentu iz Splita 1412., tako da znamo da je kao majstor jedne radionice radio na ukrašavanju stropa splitske katedrale.Irena Benyovsky Latin, ''[http://hrcak.srce.hr/file/26696 Uloga bratovštine Sv. Duha u Trogiru u srednjem i ranom novom vijeku]'', Povijesni prilozi 32., Hrvatski institut za povijest, Zagreb 2007. Nakon toga pronađen je dokument u Trogiru, iz kojeg je vidljivo da je 1419. trogirska komuna od njega naručila oslikavanje ugarske zastave. Nakon toga Blaž odlazi u Veneciju. Po povratku 1420. odlazi u Dubrovnik, gdje dobiva posao komunalnog slikara i protomajstora slikarske radionice. Nakon šest dubrovačkih godina, vraća se u Trogir. U Martikuli trogirske Bratovštine Sv. Duha navodi se kako je postao član bratovštine 1429., i da je 1436. godine izabran za župana. Pronađeni su dokumenti iz kojih je vidljivo da je u Trogiru 1434. od njega naručen poznati poliptih za oltar Sv. Jerolima za crkvu Sv. Ivana Krstitelja. Pronađen je i ugovor od 15. septembra 1437. između ''Bratovštine Sv. Marije (Male braće na Čiovu) i Magister Blasiusa o izradi oltarnog poliptiha (unam anconam seu palam ad altare maius dicte ecclesia'') za crkvu Sv. Jakova na Čiovu 1436. god.